सृष्टि की रचना- जिस समय यह जगत ज्ञान और प्रकाश से शून्य तथा अंधकार से परिपूर्ण था, उस समय एक बहुत बड़ा अण्डा उत्पन्न हुआ और वही समस्त प्रजा की उत्पत्ति का कारण बना। वह बड़ा ही दिव्य और ज्योतिर्मय था। उसी अण्डे से लोकपितामह प्रजापति ब्रह्माजी प्रकट हुए। उसके पश्चात् दस प्रचेता, दक्ष, उनके सात पुत्र, सात ऋषि और चैदह मनु उत्पन्न हुए। विश्वदेवा, आदित्य, वसु, अश्विनीकुमार, यक्ष, पिशाच, पितर, ब्रह्मर्षि, राजर्षि, जल, आकाश, पृथ्वी, वायु, दिशाएँ, संवत्सर, ऋतु, मास, पक्ष, दिन-रात तथा जगत में और जितनी भी वस्तुएँ हैं, वे सब उसी अण्डे से उत्पन्न हुईं।